Държавен вестник, бр. 36, 2016 г., стр. 3

БРОЙ  36	
Д Ъ Р Ж А В Е Н  В Е С Т Н И К 	
СТР.  3  
ПРЕЗИДЕНТ  
НА РЕПУБЛИКАТА
УКАЗ № 125
На основание чл. 98, т. 1 от Конституцията 
на Република България във връзка с чл. 463, 
ал. 5 от Изборния кодекс
П О С Т А Н О В Я В А М :
Насрочвам частичен избор за кмет на 
кметство Градево, община Симитли, област 
Благоевград, на 2 октомври 2016 г.
Издаден в София на 9 май 2016 г.
Президент на републиката: 
Росен Плевнелиев
Подпечатан с държавния печат.
Министър на правосъдието:
Екатерина Захариева
3638
УКАЗ № 126
На основание чл. 98, т. 1 от Конституцията 
на Република България във връзка с чл. 466, 
ал. 2 от Изборния кодекс
П О С Т А Н О В Я В А М :
Насрочвам нов избор за общински съвет-
ници в община Балчик, област Добрич, на 
2 октомври 2016 г.
Издаден в София на 9 май 2016 г.
Президент на републиката: 
Росен Плевнелиев
Подпечатан с държавния печат.
Министър на правосъдието:
Екатерина Захариева
3639
УКАЗ № 127
На основание чл. 101, ал. 1 от Конституцията 
на Република България
П О С ТА Н О В Я В А М :
Връщам за ново обсъждане в Народното 
съб­рание Закона за изменение и допълнение 
на Изборния кодекс, приет от ХLIIІ Народно 
събрание на 28 април 2016 г.
Издаден в София на 9 май 2016 г.
Президент на републиката: 
Росен Плевнелиев
Подпечатан с държавния печат.
Министър на правосъдието:
Екатерина Захариева
МОТИВИ
за връщане за ново обсъждане в Народното 
събрание на разпоредби от Закона за измене­
ние и допълнение на Изборния кодекс, приет 
от Народното събрание на 28 април 2016 г.
Уважаеми госпожи и господа народни 
представители,
Демокрацията живее чрез изборите, защо-
то в изборния ден чрез енергията на граж-
даните, благодарение на тяхната активност, 
политическите институции получават своята 
представителност и легитимност. Всеки за-
конодателен акт, който регулира изборния 
процес, е от особено значение за качеството 
на нашата демокрация и нейното бъдеще. 
Убеден съм, че постигнатото обединение на 
парламентарното мнозинство около решението 
за въвеждане на електронно дистанционно 
гласуване се оценява от българските граждани 
позитивно. Народното събрание даде добър 
пример за взаимодействие между пряката и 
представителната демокрация и показа, че 
служи на хората и зачита волята им след 
проведения референдум.
Апелирам към народните представители да 
си припомнят мотивите, които мобилизираха 
гражданската енергия, за да имаме днес приети 
законови текстове за електронно гласуване. 
В основата на подписката на гражданите и 
на искането ми за произвеждане на нацио-
налния референдум бе желанието да дадем 
по-широки възможности и улеснения на 
нашите съграждани в страната и в чужбина 
да гласуват и да бъдат активни участници 
при определяне на политиките на страната 
чрез излъчване на представителни органи. 
Не мога да приема законодателят да създава 
взаимно изключващи се правила, възпроиз-
веждащи взаимно изключващи се политики. 
С измененията в Изборния кодекс Народното 
събрание показва, че иска да гарантира по-
широки възможности на българските граж-
дани в чужбина да участват в избори чрез 
дистанционно електронно гласуване, но докато 
това стане реалност, променените условия 
за откриване на изборни секции в чужбина 
създават ограничения пред тях. 
Кодексът следва да гарантира честност-
та на изборите както в страната, така и в 
чужбина и подкрепям всяка демократична 
промяна в тази посока. Това обаче не бива 
да става за сметка на неравното третиране 
на българските граждани отвъд границите на 
Република България. Опитът да се преборят 
лошите изборни практики не трябва да създава 
национално разединение.
Принципът, от който съм се ръководил 
винаги при връщането на законите за ново 
обсъждане в парламента, е намиране на най-
доброто решение в интерес на гражданите и 
на държавата в съответствие с Конституцията 
на страната. Надявам се народните предста-